**Paza bună**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a întors cercetătoarea

Să le spuie la surori

Că-i deschisă toata floarea

Și câmpia, de cu zori.

Și-au plecat aproape toate

La cules, cu mii si mii,

Lăsând vorbă la nepoate

Să-ngrijească de copii.

Căci muscoii si bondarii

Și-alte neamuri de pădure,

Pe șoptite, ca tâlharii,

Umblau mierea să le-o fure.

Însă paza-n stupi e bună,

Că târziu, dupi apus,

Colo jos, subt stupi, la lună,

Ei zaceau cu burta-n sus.